Dia di Emansipashon

Dia di Emansipashon (na Islanan ABC) of Emancipation Day (na Islariba) ta un dia di selebrashon riba 1 di yüli ku ta wòrdu opservá anualmente na Aruba, Boneiru i Kòrsou, Saba, Sint Eustatius i Sint Maarten pa konmemorá abolishon di sklabitut dia 1 di yüli 1863. Bou di e nòmber Ketikoti ta selebrá riba e mesun fecha e dia aki na Sürnam i Hulanda .

 Orígen 
Na varios eks-kolonia oropeo den Karibe i den sierto parti di Merka ta selebrá i konmemorá e emansipashon di katibunan di desendensia afrikano riba diferente fecha. Na Merka ta selebra esaki dia 19 di yüni bou di e nòmber Juneteenth.

Dia 1 di ougùstùs 1985, Trinidad i Tobago tabata e promé pais independiente pa deklará un dia nashonal di fiesta pa konmemorá e abolishon di sklabitut.

 Selebrashon na Islariba  
Ta selebrá Dia di Emansipashon fo'i basta tempu na Sint Maarten i Sint Eustatius. Segun tradishon hopi kas i kurá ta wòrdu dekorá ku taki floriá di e mata di flamboyant (na ingles: July tree). Na Saba a selebrá Emancipation Day pa promé bes na 2021. Entre e actividatnan tabata e lesamentu di 200 nòmber di e total di 730 katibu riba e isla ku a wòrdu liberá. Na Sint Maarten a liberá 2251 hende sklavisá i na Sint Eustatius 1138. Na aña 2022 Emancipation Day a bira un dia liber ofisial na Sint Eustatius.

 Mira tambe  
 Emansipashon
 Abolishon di sklabitut den Reino Hulandes
 Ketikoti
 Juneteenth

Category:Historia
Category:Aruba
Category:Boneiru
Category:Kòrsou
Category:Saba
Category:Sint Eustatius
Category:Sint Maarten
Kategoria:Dia di konmemorashon